29/12/2010 | Administración LocalMunicipal
Ribeira
Aprobación lista definitiva de aspirantes admitidos e excluídos para o nomeamento en propiedade como funcionarios de carreira de dous postos de oficiais da policía local

Visto o expediente que se tramita para o nomeamento en propiedade como funcionario de carreira de dous (2) postos de Oficiais da Policía Local, polo sistema de concurso-oposición reservado para a promoción interna, segundo as Bases Específicas de selección que foron aprobadas pola Xunta de Goberno Local deste Concello na súa sesión de data 30/10/2008, publicadas integramente no “Boletín Oficial da Provincia da Coruña” número 268, da data 20/11/2008, anunciándose a convocatoria no citado “Boletín Oficial da Provincia da Coruña”, no “Diario Oficial de Galicia” número 244, da data 17/12/2008, no “Boletín Oficial do Estado”, número 293, da data 05/12/2008, e no xornal “La Voz de Galicia” da data 19/12/2008. Rematado o prazo de presentación de solicitudes, e de conformidade coa Base 4ª, esta Alcaldía, na data 03/02/2009, dictou resolución aprobando a lista provisional dos aspirantes admitidos e excluídos no proceso selectivo antes referido, que foi publicada na “Boletín Oficial da Provincia da Coruña” número 39, da data 17/02/2009, e que estivo exposta ao público no taboleiro de anuncios deste Concello dende o día 04/02/2009 ata o día 23/03/2009, concedéndose un prazo de dez días, contado desde o día seguinte á súa publicación no Boletín Oficial da Provincia, a efectos de subsanación de erros ou de presentación de reclamacións. Polo exposto, rematado o prazo de subsanación de erros ou de presentación de reclamacións, esta Alcaldía, de conformidade coa Base 4ª das que rexen este proceso selectivo, RESOLVE: Primeiro.- Aproba-la lista definitiva dos aspirantes admitidos e excluídos no proceso selectivo antes referido, do xeito seguinte: · Ningún. A inclusión dos aspirantes na lista de admitidos non supón, en ningún caso, o recoñecemento por parte desta Administración Municipal de que aqueles reúnen os requisitos esixidos para ser nomeados, que se deberán acreditar segundo o establecido nas Bases aprobadas. Segundo.- A lista definitiva de admitidos e excluídos estará exposta no Taboleiro de Anuncios da Casa Consistorial. Así mesmo, e, se é posible, poderá consultarse na páxina web do Concello de Riveira (www.riveira.es). Terceiro.- Nomear o seguinte Tribunal Cualificador do proceso selectivo: Presidente: Titular: D. José Antonio Rueda de Valenzuela, Interventor do Concello de Riveira. Suplente: D. Manuel Vicente Novo Lijó, Tesoureiro do Concello de Riveira. Secretario: Títular: D. José Manuel Fernández Dios, administrativo, xefe da oficina de contratación do Concello de Riveira. Suplente: D. José Andrés Alonso Paz, oficial da Policía Local do Concello de Riveira. Vocais: Titular: D. Gabriel Vázquez García, Secretario-Interventor do Concello Luis Baltasar Marcos Israel Sabate Beswick. Suplente: D. Enrique González Murga, subdirector xeral de réxime xurídico e xestión de medios audiovisuais da Secretaría Xeral de Medios. Titular: D. Ramón Freire Priegue, xefe do servizo de administración da AGASP. Suplente: D. José Antonio Grandas Arias, xefe do servizo de formación en emerxencias da AGASP. Titular: D. Angel Miguel Hijon Larreategi, inspector da Policía Local do Concello de Santiago de Compostela. Suplente: D. Gaston Alberto Telo Tejuca, oficial da Policía Local do Concello de Santiago de Compostela. Contra a composición deste Tribunal poderá presentarse escrito de recusación, de acordo co artigo 29, en relación co 28, da Lei 30/1992, do Réxime Xurídico das Administracións Públicas e do Procedemento Administrativo Común. Cuarto.- Convocar aos membros do Tribunal Cualificador para que concorran á Casa do Concello de Riveira o día 10 de xaneiro de 2011, ás 17:00 horas, co obxecto de proceder á súa constitución e valora-la fase do concurso de méritos, na forma prevista na Base 6ª das que rexen este proceso selectivo. Riveira, 20 de decembro de 2010. O alcalde Dou fe, a secretaria xeral José Luís Torres Colomer Cristina Alonso Losada